**איתי זבולון** (נולד ב-11 בפברואר 1985) הוא שחקן, קומיקאי, מוזיקאי, במאי ויוצר ישראלי, שהתפרסם מיצירת סרטונים מקוריים לרשת, לצד משחק בסדרות והצגות שונות.

ביוגרפיה
--------

זבולון גדל בשכונת נווה שאנן שבחיפה. הוא בוגר הסטודיו למשחק ניסן נתיב.

קריירת משחק: תיאטרון, קולנוע וטלוויזיה
--------------------------------------

ב-2009 השתתף בתפקיד אורח של עובד קייטרינג בסדרה ״מנדלבאום בלש פרטי״.
בשנים 2011 עד 2014 שיחק בתיאטרון החאן במגוון הצגות, בהן "החולה המדומה", "הלילה השנים עשר", "תעלולי סקפן" ו"ירושלים החדשה". בטלוויזיה הופיע בסדרות "המובילים", ב"סלב'ס" (דיבוב ותסריט), "השועלים" ו"רון".

בשנת 2014 שיחק בתפקיד אורח במערכון בתוכנית הסאטירה "ארץ נהדרת".

ב-2015 שיחק בתפקיד הראשי בסרט האימה-קומי "מסווג חריג". באותה שנה השתתף בתפקיד קצר בסדרת הטלוויזיה "רון". 

בשנת 2017 השתתף זבולון בסדרת הקומית "ויקי ואני" שמשודרת בערוץ 10 בתפקיד הראשי לצידה של מגי אזרזר.

בשנת 2018 השתתף בסדרה "ככה זה" של yes בתפקיד מנו השכן.

בשנת 2019 השתתף בסדרת הדרמה "פאנץ'" של yes בתפקיד צלביץ', בתוכנית המערכונים הסאטירית "שב"ס" המשודרת בתאגיד השידור הציבורי בתפקיד ד"ר ליאב ובסדרה "זה לא הגיל" של שידורי קשת, בתפקיד מוקה.

בשנת 2020 השתתף ב"ארץ נהדרת" בסדרת המערכונים "גרנד רילקס אילת" בתור מיתר מקפל המגבות.

בשנת 2022 השתתף בסרט הקומדיה "עולה לראש", שיצרו וכתבו חברי ערוץ הכיבוד, בתפקיד יוגב ציפריס.

בשנת 2023 השתתף בעונה השנייה של הסדרה "האחיין שלי בנץ" המשודרת בחינוכית, בתפקיד ניב בר נור.

יצירה לרשת
----------

משנת 2012 החל זבולון ליצור סרטונים לרשת. סרטונים אלה זכו לחשיפה גדולה וחלקם הפכו לתופעה תרבותית.

בין הסרטונים שיצר: "שם", "ווהן", "יניר האחמ"ש" וסרטון לקידום פסטיבל SoLow (חיפה-תל אביב).

יצירה לבמה: תיאטרון וסטנדאפ
---------------------------

באוקטובר 2021, זבולון העלה בבכורה את ״העולם הוא מקום יפה״, מופע המשלב ומטשט את החיבור בין סטנדאפ לתיאטרון. המופע נוצר ובוים על ידי זבולון. במופע משתתפת השחקנית ג׳וי ריגר, אשר הייתה חלק מפיתוח המופע כשחקנית יוצרת. המופע מציג בתיאטרון הבית ביפו.

בספטמבר 2022, זבולון העלה ביחד עם דניאל קורן בפסטיבל ישראל בבכורה את ״הווה מוחלט״, מופע תיאטרון מאולתר לחלוטין. קורן וזבולון חוקרים במופע, את היכולת לייצר אירוע בימתי בלי להתכונן בכלל. מופע הנשען על מסורת האימפרו ומותח את הגבולות לזרם תודעה הנע בין דיאלוגים וסצנות, לווידויים, שיחות ומוזיקה מאולתרת. המופע מציג ברחבי הארץ.

קריירה מוזיקלית
---------------

בתחום המוזיקלי הקים זבולון ב-2010 את להקת הפאנק "ויתרתי" יחד עם הגיטריסט יהונתן כספי, אליה הצטרף המתופף נמרוד ליברמן והבסיסט טל מרקוס.

הלהקה הוציאה שני אלבומי EP. הראשון בשנת 2012 והוא נקרא "Double EP" והשני בשנת 2013 והוא נקרא "גבינה חצי רכה".

ב-2014 הלהקה הפסיקה את פעילותה והוציאה את האלבום "אוסף של חרטות".
ב-2021 התאחדה הלהקה ושבה להופיע. בספטמבר של אותה שנה, הלהקה הוציאה EP חדש בשם ״עכשיו עכשיו עכשיו״.

ב-2023 "ויתרתי" חיממו את להקת Offspring בהופעתם בישראל.

משנת 2016 זבולון חבר בלהקת "Mayonesa".

קישורים חיצוניים
----------------

* איתי זבולון, ברשת החברתית פייסבוק
* איתי זבולון, במסד הנתונים הקולנועיים IMDb (באנגלית)
* חולית בלאו, ‏בן אדם הזיה, באתר "Time Out ישראל", 8 בספטמבר 2013
* אסף נבו, ‏איתי זבולון, "ויתרתי": "לאורגיות שלנו כלהקה כל אחד יכול להביא בן או בת", באתר ‏מאקו‏, 14 במרץ 2014
* דוד אברהם‏, איתי זבולון: "רוב הדברים שעושים בטלוויזיה הם משעממים", באתר וואלה!‏, 8 בדצמבר 2017
* אתר למנויים בלבד איתי שטרן, אחרי יניר האחמ"ש וסרטון חיפה־תל אביב, איתי זבולון עובר מסך, באתר הארץ, 7 במאי 2019

* איתי זבולון, ברשת החברתית אינסטגרם

הערות שוליים
------------

1. ↑  מתן שרון‏, יניר האחמ"ש: איך הפך סרטון ויראלי לתופעה התרבותית של השנה?, באתר וואלה!‏, 04 בספטמבר 2013
2. ↑   יניר האחמ״ש, בביצוע איתי זבולון, סרטון באתר יוטיוב
3. ↑  שירי הדר, הסרטון אולי המוצלח ביותר שעשו על חיפה, באתר ynet, 24 באוקטובר 2018
4. ↑  אורי זר אביב, להקת "ויתרתי" מציגה: תרכיז של רעל, באתר הארץ, 14 בנובמבר 2012
5. ↑  Double EP, באתר בנדקמפ
6. ↑  גבינה חצי רכה, באתר בנדקמפ
7. ↑  Mayonesa - פרוגרסיב-פוסט-פאנק חיפאי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008227888905171
* VIAF: 2986158792874239040000
* WorldCat (עם VIAF): 2986158792874239040000

 |